KOMISIJOS SPRENDIMAS
2006 m. balandžio 18 d.
iš dalies keičiantis Sprendimo 2004/438/EB I priedą dėl žalio pieno ir žalio pieno pagrindo produktų importo iš Čilės ir atnaujinantis Buvusios Jugoslavijos Respublikos Makedonijos įrašą tame priede
(pranešta dokumentu Nr. C(2006) 1546)
(Tekstas svarbus EEE)
(2006/295/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonių vartojimui skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 1 ir 4 dalis,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (2), ypač į jo 11 straipsnio 1 dalį,
kadangi:
(1)
2004 m. balandžio 29 d. Komisijos sprendimo 2004/438/EB, nustatančio tinkamumo gyvūnų ir žmonių maistui patvirtinimo taisykles bei veterinarinio sertifikavimo sąlygas žmonėms skirto termiškai apdoroto pieno, pieno pagrindo produktų ir žalio pieno importui į Bendriją (3), I priede pateikiamas trečiųjų šalių, iš kurių valstybėms narėms leidžiama importuoti žalią pieną ir žalio pieno pagrindo produktus, sąrašas.
(2)
Po Komisijos ekspertų patikrinimo vizito Čilėje, Čilės kompetentingos veterinarinės tarnybos patvirtino, kad ši trečioji šalis neturėtų būti įtraukta į Sprendimo 2004/438/EB sąrašą, susijusį su žalio pieno ir žalio pieno pagrindo produktų importu į Bendriją, dėl techninių ir sanitarinių priežasčių.
(3)
Čilės įrašą dėl žalio pieno ir žalio pieno pagrindo produktų Sprendimo 2004/438/EB I priedo A skiltyje reikėtų atitinkamai iš dalies pakeisti.
(4)
Be to, tikslinga atnaujinti to priedo išnašą, susijusią su Buvusia Jugoslavijos Respublika Makedonija.
(5)
Reikia atitinkamai iš dalies pakeisti Sprendimo 2004/438/EB I priedą.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/438/EB I priedas pakeičiamas šio sprendimo priedo tekstu.
2 straipsnis
Šis sprendimas taikomas nuo 2006 m. balandžio 21 d.
3 straipsnis
Šis sprendimas skirtas valstybėms narėms.
Priimta Briuselyje, 2006 m. balandžio 18 d.